ওটিটিতে বিজয়ের ‘বিস্ট’

বুধবার থেকেই ওটিটি প্ল্যাটফর্মে শুরু হয়ে গেল প্রভাস অভিনীত নতুন ছবি ‘রাধে শ্যাম’-এর ওটিটি স্ট্রিমিং।অবশ্য কিছুদিন আগেই ছবি মুক্তি পেয়েছে ওটিটিতে,তবে দক্ষিণী ভাষায়।এদিন থেকে হিন্দিতেও ছবি দেখার সুযোগ পাবেন সিনেপ্রেমীরা। পাশাপাশি এদিন ওটিটির তরফে দর্শকদের জন্য মিলল আরও বড় সুখবর।আগামী ১১ মে ওটিটিতে মুক্তি পাচ্ছে বিজয় তলপতি অভিনীত তামিল ফিল্ম ‘বিস্ট’।ছবি নিয়ে দীর্ঘদিন ধরেই অপেক্ষায় ছিলেন বিজয় ভক্তরা।গত ১৩এপ্রিল বড়পর্দায় মুক্তি পায় নেলসন পরিচালিত এই মারকাটারি অ্যাকশন ফিল্ম।বক্সঅফিসে ভাল ব্যবসা করবে বিজয়ের ‘বিস্ট’।এমনটাই মনে করেছিলেন বিশেষজ্ঞরা।তবে ‘বিস্ট’ মুক্তির পরের দিনই তোলপাড় ফেলে দেয় যশ-সঞ্জয় দত্তের ‘কেজিএফ চ্যাপ্টার ২’।‘কেজিএফ’ এর দাপটে বক্সঅফিসে মোটেও আশানুরুপ ভাল ফল করেনি ‘বিস্ট’।তাই ভাল অঙ্কের বিনিময়ে ওটিটি প্ল্যাটফর্মে ছবি বিক্রি করেছেন প্রযোজক।

‘বিস্ট’ দেখার অপেক্ষায় রয়েছেন বহু দর্শক, তাই দেরি না করে তড়িঘড়ি ‘বিস্ট’-এর ওটিটি স্ট্রিমিংয়ের পরিকল্পনা করেছে ওটিটি কতৃপক্ষ।আগামী ১১ মে থেকেই ওটিটি প্ল্যাটফর্মে শুরু হচ্ছে ‘বিস্ট’-এর স্ট্রিমিং।শুধুমাত্র দক্ষিণী ভাষাতেই নয়,হিন্দিতেও বিজয়ের নতুন ছবি দেখার সুযোগ পাবেন দর্শক।

View this post on Instagram

A post shared by Netflix India (@netflix_in)