গর্বিত মহেশ বাবু

কামাল হাসান অভিনীত নতুন ছবি বিক্রম-এর প্রশংসায় পঞ্চমুখ দক্ষিণী সুপারস্টার মহেশবাবু।মুক্তির একমাস পরেও বক্সঅফিসে রীতিমতো দাপট দেখাচ্ছে লোকেশ কঙ্গরাজ পরিচালিত এই অ্যাকশন থ্রিলার ফিল্ম।ইতিমধ্যেই ছবির বক্সঅফিস কালেকশন প্রায় ৪৫০কোটির মতো।দীর্ঘদিন পর বিক্রম-এর হাত ধরে রূপোলি পর্দায় ফিরেছেন ভেটেরান কামাল হাসান।তিনি যে মহেশবাবুর প্রিয় অভিনেতা এমনটা নতুন কিছু নয়।সদ্যই ট্যুইটে কামাল হাসান ও বিক্রম-এর ভূয়সী প্রশংসা করলেন তেলুগু তারকা।ট্যুইটে মহেশবাবু সাফ জানিয়েছেন তিনি কামাল হাসানের বড় ফ্যান।এবং কিংবদন্তীর অভিনয় নিয়ে কিছু বলার ধৃষ্ঠতায় নেই তাঁর।বিক্রম-এর এই দুরন্ত সাফল্যে তিনি গর্বিত বলেও ট্যুইটে জানিয়েছেন মহেশবাবু।

ছবিতে কামাল হাসান ছাড়াও অভিনয় করেছেন বিজয় সেতুপতি ও ফারহাদ ফাজিল।এই দুই সহঅভিনেতার পাশাপাশি বিক্রম-এর পরিচালক লোকেশ কঙ্গরাজেরও প্রশংসাও দেখা গিয়েছে দক্ষিণী ইন্ডাস্ট্রির হ্যান্ডসাম হাঙ্কের ট্যুইটে।ছবির অনবদ্য সাফল্যের জন্য সকলকে অভিনন্দন জানাতে ভোলেননি অভিনেতা।