‘সুপার কুল’ প্রভাস

দক্ষিণী পরিচালক নাগ অশ্বিনের ছবি ‘প্রজেক্ট কে’ নিয়ে সিনেপ্রেমীদের মধ্যে উন্মাদনা রয়েছে তুঙ্গে।কারণ ছবিতে প্রথমবার একসঙ্গে দেখা যাবে প্রভাস ও দীপিকা পাডুকোনকে।পাশাপাশি রয়েছেন অমিতাভ বচ্চন ও দিশা পাটানি।হায়দারাবাদের রামোজি ফিল্ম সিটিতে প্রজেক্ট-কে-র শ্যুটিং করছেন পরিচালক,তারকা ও কলাকুশলীরা।সম্প্রতি শেষ হয়েছে ছবির প্রথম পর্বের শ্যুটিং।জানা যাচ্ছে আপাতত বেশ কিছুদিন ছবির শ্যুটিং বন্ধ রাখবেন নাগ অশ্বিন।প্রভাস ভক্তদের জন্য সদ্যই দারুণ সুখবর দিয়েছেন দক্ষিণী পরিচালক।নাগ অশ্বিন জানিয়েছেন,’প্রজেক্ট কে’ ছবিতে একেবারে অন্যরকম সুপারকুল ইমেজে ধরা দিতে চলেছেন দক্ষিণী সুপারস্টার।পরিচালক সাফ জানাচ্ছেন,প্রভাসকে এইরকম চরিত্রে ও লুকে এর আগে কখনও দেখেননি কেউ।আগামী বছরের অন্যতম সেরা ছবি হতে চলেছে প্রজেক্ট কে।তবে ছবি নিয়ে এর বেশি মুখ খোলেননি তিনি।কারণ ‘প্রজেক্ট কে’ মুক্তি পেতে এখনও ঢের দেরি।