ফের শ্যুটিংয়ে বিজয়-পুরী জুটি

আগামী ২৫ অগস্ট মুক্তি পাচ্ছে বিজয় দেবরাকোণ্ডা অভিনীত পরিচালক পুরী জগন্নাথের বহু প্রতীক্ষিত ছবি লাইগার।ছবি মুক্তি পেতে এখনও বেশ কিছুদিন বাকি। তার আগেই ফের একবার জুটি বেঁধেছেন দক্ষিণী অভিনেতা ও পরিচালক।আগামী ছবি ‘জন গণ মন’-এর জন্য নায়ক হিসেবে রূপেোলি পর্দার ‘অর্জুন রেড্ডি’কেই বেছে নিয়েছেন পরিচালক পুরী জগন্নাথ।গত মার্চেই হয়ে গিয়েছিল ছবির আনুষ্ঠানিক ঘোষণা।শনিবার থেকে মুম্বইতে শুরু হয়ে গিয়েছে ‘জন গণ মন’-এর শ্যুটিংও।নিয়ম মেনে শ্যুটিং শুরুর আগে পুজোও করেছেন নির্মাতারা।

ছবিতে একজন আর্মি অফিসারের ভূমিকায় নজর কাড়বেন বিজয় দেবরাকোণ্ডা।তাঁর বিপরীতে নায়িকার চরিত্রে থাকছেন অভিনেত্রী পূজা হেগড়ে।পুরী জগন্নাথ-বিজয় দেবরাকোণ্ডার ‘জন গণ মন’ মুক্তি পাবে ২০২৩-এর ৩ অগস্ট।