জন্মদিনে জবর খবর

শুক্রবার ৩৯এ পা দিলেন তেলুগু সুপারস্টার নন্দমুরি তারকা রামা রাও জুনিয়র। অবশ্য এইনামে তাঁকে বড় একটা কেউ চেনেন না।কারণ,গোটা দেশের ফিল্ম ইন্ডাস্ট্রিতে তিনি পরিচিত জুনিয়র এনটিআর নামেই।অভিনেতার জন্মদিনেই মিলল বিরাট খবর।আর ট্যুইট করে সেই খবর দিলেন স্বয়ং ‘কেজিএফ’ এবং ‘কেজিএফ ২’ ছবির পরিচালক প্রশান্ত নীল।পরিচালক জানিয়ে দিলেন যশ ও প্রভাসের পর এবার জুনিয়র এনটিআর-এর সঙ্গে জুটি বাঁধছেন তিনি।ওটিটিতে শুরু হয়ে গিয়েছে কেজিএফ ২-এর স্ট্রিমিং।তা স্বত্বেও বড়পর্দায় এখনও জারি রয়েছে ছবির দাপট।জানা যাচ্ছে, বর্তমানে প্রভাসকে নিয়ে ‘সালার’-এর শ্যুটিংয়ে ব্যস্ত রয়েছেন প্রশান্ত নীল।

অন্যদিকে ট্রিপল আর এর সাফল্যের পর কেরিয়ারের তুঙ্গে রয়েছেন জুনিয়র এনটিআরও। একাধিক নতুন ছবির শ্যুটিংয়ে ব্যস্ত রয়েছেন অভিনেতা।এরই মধ্যে মিলল এই নতুন সুখবর।প্রশান্ত নীলের পরিচালনায় কেরিয়ারের ৩১ তম ছবিটি করবেন জুনিয়র এনটিআর।প্রশান্ত-এনটিআর জুটির প্রথম ছবি নিয়ে নতুন কি খবর আসে সেদিকেই নজর রয়েছে ভক্তমহলের।

𝑻𝒉𝒆 𝒐𝒏𝒍𝒚 𝒔𝒐𝒊𝒍 𝒕𝒉𝒂𝒕 𝒊𝒔 𝒘𝒐𝒓𝒕𝒉 𝒓𝒆𝒎𝒆𝒎𝒃𝒆𝒓𝒊𝒏𝒈 𝒊𝒔 𝒕𝒉𝒆 𝒐𝒏𝒆 𝒔𝒐𝒂𝒌𝒆𝒅 𝒊𝒏 𝒃𝒍𝒐𝒐𝒅!

𝐇𝐢𝐬 𝐬𝐨𝐢𝐥…. 𝐇𝐢𝐬 𝐫𝐞𝐢𝐠𝐧 …..
𝐁𝐮𝐭 𝐝𝐞𝐟𝐢𝐧𝐢𝐭𝐞𝐥𝐲 𝐧𝐨𝐭 𝐡𝐢𝐬 𝐛𝐥𝐨𝐨𝐝….@tarak9999 @MythriOfficial @NTRArtsOfficial pic.twitter.com/NNSw3O9zU6

— Prashanth Neel (@prashanth_neel) May 20, 2022